РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 3

от заседание на комисия ”Управление на собствеността” 
към пленума на Висшия съдебен съвет, проведено на 22.06.2016 г.

Днес, 22.06.2016 г. /сряда/ от 11.00 часа се проведе заседание на Комисия „Управление на собствеността” към пленума на Висшия съдебен съвет, в състав:

                                                                          Михаил Кожарев – председател
							Юлиана Колева
Димитър Узунов
Румен Георгиев
Светла Петкова
                                                                          
ОТСЪСТВА	ЩИ: Милка Итова

От администрацията на ВСС присъства инж. Димитър Шиклев – главен експерт „Инвеститорски контрол“, дирекция „Финанси и бюджет“, АВСС.
	
При обсъжданията по точка 1 присъства Сотир Цацаров – Главен прокурор на Република България.

Д Н Е В Е Н   Р Е Д:

1. ОТНОСНО: Писмо от Главния прокурор на Република България относно предприемане на действия, касаещи сградата и имота на Почивна база в курортен комплекс „Св. Св. Константин и Елена“ гр. Варна.  

След запознаване с материалите по преписката, изслушване на Главния прокурор на Република България и проведеното обсъждане

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

1.	ПРЕДЛАГА на Главния прокурор на Република България да изпрати цялата налична документация, свързана с Почивна база, намираща се в курортен комплекс „Св. Св. Константин и Елена“ гр. Варна.
2.	ПРЕДЛАГА на Главния секретар на ВСС да командирова инж. Димитър Шиклев за извършване на пряк оглед на място.
3.	ВЪЗЛАГА  на инж. Димитър Шиклев – главен експерт „Инвеститорски контрол“, АВСС след извършване на оглед и запознаване с изпратената документация да изготви доклад за състоянието на почивната база и евентуални по - нататъшни действия, свързани с нейната експлоатация.
4.	След изготвянето на доклада и прилагането на документацията същите да се внесат за разглеждане в заседание на комисия „Управление на собствеността“ и на Пленума на ВСС за решаване на възникнали въпроси по отношение бъдещото ползване на Почивна база „Св. Св. Константин и Елена“ гр. Варна за нуждите на съдебната власт.
2. ОТНОСНО: Искане от председателя на Апелативен съд гр. Варна за осигуряване на средства за обособяване на нови помещения, ремонт и преграждане  на съществуващи, обзавеждане на работни места.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. Извършването на разход за преграждане и разширение на помещения във фоайетата, преграждане на големи помещения с цел осигуряване на нови работни места  и обзавеждане на същите е необходимо. Стойността на разхода е определена на  7 925 лв. по § 10-00 „Издръжка” съгласно най-ниските оферти.
Средствата са за сметка на неразпределения резерв по § 10-00 „Издръжка” по бюджета на Съдебната власт за 2016 год.
2. Решението да се изпрати на комисия „Бюджет и финанси” за корекция на бюджета на  Апелативен съд гр. Варна.

3. ОТНОСНО: Искане от председателя на Административен съд гр. Бургас за осигуряване на средства за преграждане на помещение за обособяване на два кабинета, доставка и монтаж на два климатика. 

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

1. Извършването на разход  за  преграждане на помещение за обособяване на два кабинета за съдии с по две работни места е оправдано. Стойността на разхода е определена на  4 250 лв. по § 10-00 „Издръжка” съгласно най-ниската оферта.
                Средствата са за сметка на неразпределения резерв по § 10-00 „Издръжка” по бюджета на Съдебната власт за 2016 год.
2. Извършването на разход за доставка и монтаж на два климатика е необходимо. Стойността на разхода е определена на 2 480 лв. по § 52-00 „Придобиване на ДМА” съгласно най-ниската оферта. 
              Средствата са за сметка на неразпределения резерв по § 52-00 „Придобиване на ДМА” по бюджета на Съдебната власт за 2016 год.
3. Решението да се изпрати на комисия „Бюджет и финанси” за корекция на бюджета на  Административен съд гр. Бургас.

4. ОТНОСНО: Искане от председателя на Районен съд гр. Луковит за осигуряване на средства за ремонт и обзавеждане на кабинет за новоназначен съдия, обособяване и обзавеждане на регистратура.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. Извършването на разход за ремонт и обзавеждане на кабинет за новоназначен съдия, както и за обособяване и обзавеждане на регистратура е целесъобразно. Стойността на разхода е определена на  6 090 лв. по § 10-00 „Издръжка” съгласно най-ниската оферта.
               Средствата са за сметка на неразпределения резерв по § 10-00 „Издръжка” по бюджета на Съдебната власт за 2016 год.
2. Решението да се изпрати на комисия „Бюджет и финанси” за  корекция на
бюджета на  Районен съд гр. Луковит.

5. ОТНОСНО: Искане от председателя на Районен съд гр. Павликени за осигуряване на средства за пускане в експлоатация на централна климатична система и корекция наклон на покрив.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. Извършването на разход  за  пускане на климатична инсталация в експлоатация и корекция наклон на покрив е неотложно. Стойността на разхода е определена на  5 084 лв. по § 10-00 „Издръжка” съгласно оферта и доклад от инж. Шиклев.  
              Средствата са за сметка на резерва за неотложни и непредвидени разходи по бюджета на Съдебната власт за 2016 год.
2. Решението да се изпрати на комисия „Бюджет и финанси” за корекция на бюджета на  Районен съд гр. Павликени.

6. ОТНОСНО: Искане от председателя на Районен съд гр. Чепеларе за осигуряване на средства за доставка и монтаж на копирна машина нисък клас.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1. Извършването на разход за подмяна на копирна машина нисък клас (мултифункционално устройство) е целесъобразно. Стойността на разхода е определена на  1 206 лв. по § 52-00 „Придобиване на ДМА” съгласно най-ниската оферта.
               Средствата са за сметка на неразпределения резерв по § 52-00 „Придобиване на ДМА”  по бюджета на Съдебната власт за 2016 год.
2. Решението да се изпрати на комисия „Бюджет и финанси” за корекция на бюджета на  Районен съд гр. Чепеларе.

7. ОТНОСНО: Искане от председателя на Районен съд гр. Генерал Тошево за осигуряване на средства за ремонт на част от помещенията на съда.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ОТЛАГА вземането на решение за увеличаване на бюджета на Районен съд гр. Генерал Тошево за 2016 г. по § 10-00 „Издръжка“ с 18 000 лв. за ремонт на част от помещенията на съда до изготвяне на доклад от посещение на място.
2.	ПРЕДЛАГА на Главния секретар на ВСС да командирова инж. Димитър Шиклев след приемане на документацията по имотите на съдебната власт от Министерство на правосъдието за оглед на място и изготвяне на доклад.

Мотиви: При наличие на пукнатини извършването на текущ ремонт на помещенията преди установяване на вида и причините за появяването им не е целесъобразно. 

8. ОТНОСНО: Искане от председателя на Административен съд София – град за осигуряване на средства за ремонт на климатичната система, съвместно с комисия „Бюджет и финанси“.

КОМИСИЯ „УПРАВЛЕНИЕ НА СОБСТВЕНОСТТА” И КОМИСИЯ „БЮДЖЕТ И ФИНАНСИ“ 
      Р Е Ш И Х А:

Предлагат на Пленума на ВСС да приеме следното решение:
ДАВА СЪГЛАСИЕ за увеличаване на бюджета на Административен съд София-град за 2016 г. по § 10-00 „Издръжка” с 15 000 лв. за ремонт на климатичната система.
Средствата са за сметка на резерва за неотложни и непредвидени разходи по бюджета на съдебната власт за 2016 г.

9. ОТНОСНО: Писмо от председателя на Районен съд гр. Пазарджик относно предприемане на действия за разрешаване на технически проблем в локалната мрежа на съда.
Приложение: Извлечение от протокол №21/08.06.2016 г. от заседание на КПКИТС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРИЕМА ЗА СВЕДЕНИЕ писмо от Районен съд гр. Пазарджик с наш вх. № 11-07-1330 от 03.06.2016 г. с искане за предприемане на действия за разрешаване на технически проблем в локалната мрежа на съда и решение по проблема на КПКИТС.

ПРЕДСЕДАТЕЛ НА 
КОМИСИЯ „УПРАВЛЕНИЕ НА СОБСТВЕНОСТТА“: /П/
                                                      МИХАИЛ КОЖАРЕВ